съгласно точки 3.2.1.—3.2.5.
 2.2.3.
 Системата за измиване на предното стъкло трябва да е в състояние да разпръсква течност върху целевата зона на предното стъкло без следи от течове, прекъсване на тръбните връзки и неизправна работа на някоя от дюзите при нормални условия, когато е поставена при околна температура между –18 °C и 80 °C. В допълнение, когато дюзите са запушени, системата също не трябва да показва признаци на течове и разкачане на някоя от тръбните връзки.
 2.2.4.
 Системата за измиване на предното стъкло трябва да е в състояние да подава достатъчно течност за почистване най-малко върху 60 % от полето на видимост А, при условията, определени в точки 3.2.6.—3.2.6.4.
 2.2.5.
 Системата за измиване на предното стъкло трябва да може да се включва ръчно посредством органа ѝ за управление. В допълнение, включването и изключването на системата могат също така да бъдат координирани и комбинирани с някоя друга система на превозното средство.
 2.2.6.
 Вместимостта на резервоара за течността трябва да бъде ≥ 1,0 литър.
 3.
 Процедура на изпитването
 3.1.
 Условия за изпитване на система за почистване на предното стъкло
 3.1.1.
 Изпитванията, описани по-долу, трябва да се провеждат при условията, посочени в точки 3.1.2.—3.1.5., освен ако е посочено друго.
 3.1.2.
 Околната температура трябва да бъде между 5 °C и 40 °C.
 3.1.3.
 Предното стъкло трябва да се поддържа непрекъснато мокро.
 3.1.4.
 В случая на електрическа система за почистване на предното стъкло, трябва да са изпълнени следните допълнителни условия.
 3.1.4.1.
 При започване на изпитването всички акумулаторни батерии трябва да бъдат напълно заредени.
 3.1.4.2.
 Двигателят, ако има такъв, трябва да работи при честота на въртене, ненадвишаваща 30 % от честотата на въртене, която съответства на максималната му изходна мощност. Въпреки това, когато е доказано, че това не е осъществимо поради специфичните стратегии на регулиране на двигателя, например в случая на електрически хибридни превозни средства, се определя реалистичен сценарий, при който се вземат предвид честотата на въртене на двигателя, периодичното или пълното отсъствие на работещ двигател по време на нормалните условия на управление. Ако системата за почистване на предното стъкло може да удовлетвори изискванията без работещ двигател, не е необходимо двигателят да бъде пускан.
 3.1.4.3.
 Късите светлини трябва да бъдат включени.
 3.1.4.4.
 Всички системи за отопление, вентилация, против обледеняване и премахване на изпотяването, които са монтирани (независимо от местоположението им в превозното средство), трябва да работят при максималното им потребление на електроенергия.
 3.1.5.
 Системите за почистване на предното стъкло, които работят със сгъстен въздух или вакуум, трябва да са в състояние да работят непрекъснато при посочените честоти на почистване, независимо от честотата на въртене или натоварването на двигателя, или минималната и максималната степен на зареждане на акумулаторната батерия, определени от производителя за работа при нормални условия.
 3.1.6.
 Честотите на почистване на системата за почистване на предното стъкло трябва да отговарят на изискванията на точки 2.1.5.—2.1.5.3. след период на предварителна работа от 20 минути върху мокро предно стъкло.
 3.1.7.
 Изискванията на точка 2.1.8. се считат спазени, ако рамената на стъклочистачките се застопорят в положение, съответстващо на половината цикъл, за период от 15 секунди, като органът за управление